Id-Direttorat għas-Saħħa Ambjentali fi ħdan is-Sovrintendenza tas-Saħħa Pubblika qed jinforma lill-pubbliku li dan il-prodott taċ-ċikkulata m'għandux jiġi kkunsmat minħabba l-possibilità ta' biċċiet tal-plastik. Il-prodott huwa ċikkulata skura li ġġib l-isem Fondente Noir Extra (72% Kawkaw) tad-ditta Conad bid-data tad-durabbilità 30/10/2021. In-numri tal-lott affettwati huma L1330004 u L1328941 u l-użin huwa ta' 100g.